આપણી ભાષામાં ‘શિયળ’ શબ્દ છે. કદાચ એને virginity કહી શકાય. અગાઉના જમાનાની સ્ત્રીઓને પોતાનું આ ‘શિયળ’ જાનથી પણ વધારે મૂલ્યવાન હતું. હકીકતમાં તો ‘શિયળ’ શબ્દ સ્ત્રી-પુરુષ બંનેને લાગુ પડવો જોઈએ, પરંતુ કોણ જાણે કેમ એ સ્ત્રીજગત માટે આરક્ષિત થઈ ગયો છે. આનું એક જ કારણ દેખાય છે કે સર્વસામાન્યઃ પુરુષ માટે વર્જિનિટીનો પ્રશ્ન જ ન ઉઠવો જોઈએ. એ ગમે તે કરી શકે… મને જાણવાની ઈચ્છા થાય કે પુરુષો આ અંગે કેટલા ઈન્વોલ્વ છે ? પોતાની વર્જિનિટી લગ્ન પહેલાં અકબંધ રહેવી જોઈએ એવું એમને લાગે છે ? શું એને જીવનનું મૂલ્ય બનાવી શકે છે ?